Document ID: 32002R0797

32002R0797
L 128/29
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 797/2002 НА КОМИСИЯТА
от 14 май 2002 година
за изменение на приложения III и VIII към Регламент (ЕИО) № 3030/93 на Съвета относно общите правила за внос на някои текстилни продукти от трети страни
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 3030/93 на Съвета от 12 октомври 1993 г. за общите правила за внос на някои текстилни продукти от трети страни (1), последно изменен с Регламент (ЕО) № 27/2002 на Комисията (2), и по-специално член 19 от него,
като има предвид, че:
(1)
Съветът е приел с Регламент (ЕО) № 2474/2000 (3) списъка на текстилни продукти и облекла, които трябва да бъдат интегрирани в Общото споразумение за митата и търговията (ГАТТ) 1994, на 1 януари 2002 г.
(2)
Китайската народна република стана пълноправен член на Световната търговска организация на 11 декември 2001 г. Тайван стана пълноправен член на 1 януари 2002 г.
(3)
Сертификатът за произход и сертификатът за износ, използвани от Тайван, се различават малко от стандартния модел в Регламент (ЕИО) № 3030/93. Тайванските власти са предоставили образци.
(4)
Клаузите за гъвкавост за двете страни според Регламент (ЕИО) № 3030/93 трябва да се адаптират, за да се придържат към международните ангажименти на Общността.
(5)
Регламент (ЕИО) № 3030/93 трябва съответно да се измени.
(6)
За да се гарантира, че Общността се придържа към международните си ангажименти, мерките, предвидени в настоящия регламент, трябва да се прилагат считано от 1 януари 2002 г.
(7)
Мерките, предвидени в настоящия регламент, са в съответствие със становището на Комитета по текстил,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 3030/93 се изменя, както следва:
1.
Приложение III се изменя съгласно част А от приложението към настоящия регламент.
2.
Приложение VIII се заменя с текста, съдържащ се в част В на приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейските общности.
Регламентът влиза в сила от 1 януари 2002 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 май 2002 година.

Labels: 1
3
5